అపరేశ్ కుమార్ సింగ్

అపరేశ్‌ కుమార్‌ సింగ్‌ (జననం 7 జూలై 1965)  భారతదేశానికి చెందిన న్యాయమూర్తి. త్రిపుర హైకోర్టు ప్రధాన న్యాయమూర్తిగా ఉన్న జస్టిస్ అపరేష్ కుమార్ సింగ్‌ను 2025 మే 26న జరిగిన కొలీజియం సమావేశంలో తెలంగాణ హైకోర్టుకు ప్రధాన న్యాయమూర్తిగా బదిలీ చేయాలని సుప్రీంకోర్టు కొలీజియం సిఫార్సు చేసింది.

జననం, విద్యాభాస్యం 
అపరేష్ కుమార్ సింగ్ 1965 జూలై 7న డాక్టర్‌ రాంగోపాల్‌సింగ్‌, డాక్టర్‌ శ్రద్ధసింగ్‌ దంపతులకు జన్మించాడు. ఆయన ఢిల్లీ విశ్వవిద్యాలయం నుండి  బీఏ ఆనర్స్‌, ఎల్‌ఎల్‌బీ పట్టా పొందాడు. 
వృత్తి జీవితం 
అపరేష్ కుమార్ సింగ్ 1990లో ఉమ్మడి పట్నా హైకోర్టులో న్యాయవాదిగా పేరు నమోదు చేసుకొని 1990 నుండి 2000 వరకు పట్నా హైకోర్టులో, 2001 నుండి 2012 వరకు జార్ఖండ్‌ హైకోర్టు న్యాయవాదిగా,  2012లో జార్ఖండ్‌ హైకోర్టు అదనపు న్యాయమూర్తిగా, 2014లో శాశ్వత న్యాయమూర్తిగా పని చేసి 2022లో జార్ఖండ్‌ హైకోర్టు తాత్కాలిక ప్రధాన న్యాయమూర్తిగా పని చేసి 2023 ఏప్రిల్‌ 14న త్రిపుర హైకోర్టు చీఫ్‌ జస్టిస్‌గా పదోన్నతి అందుకున్నాడు.  

అపరేశ్ కుమార్ సింగ్‌ను 2025 జులై 14న తెలంగాణ హైకోర్టు ప్రధాన న్యాయమూర్తిగా నియమిస్తూ కేంద్ర ప్రభుత్వం ఉత్తర్వులు జారీ చేసింది.  జస్టిస్‌ అపరేశ్‌ కుమార్‌ సింగ్‌ జులై 19న రాజ్‌భవన్‌లో జరిగిన కార్యక్రమంలో గవర్నర్‌ జిష్ణుదేవ్‌ వర్మ ఆయనతో ప్రమాణస్వీకారం చేయించిన అనంతరం తెలంగాణ హైకోర్టు ప్రధాన న్యాయమూర్తిగా భాద్యతలు చేపట్టాడు. 
 మూలాలు 

వర్గం:న్యాయమూర్తులు
వర్గం:న్యాయవాదులు